**Citind pe-o coală albă de hârtie**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Citesc pe-o coală albă de hârtie

Nescrise sentimente trecătoare,

Iar totu-mi pare azi o poezie

Fără cuvinte, dar plină de savoare.

Cu ochii minții deslușesc ideia

Că tu ai fost un înger pentru mine,

Ai fost și-ai să rămâi mereu femeia,

Acea minune a nopților sublime,

Când rătăceam prin ale tale visuri

Și-n sufletul tău tandru plin de-ardoare,

Creindu-ne eterne paradisuri

În fiecare clipă trecătoare.

Și veșnicii în fiecare noapte

Noi retrăiam în plină armonie,

Da-n zori rodul iubirilor răscoapte

Se regăseau în coala de hârtie.

Eu le citeam și retrăiam în ele,

Privindu-ți chipul somnoros și dulce,

Iubirile din vârstele rebele,

Dar timpul n-a voit ca să se culce.

Iar eu te vad si azi ca-ntotdeauna

Aceeași fetișcană de-altădată,

Cu-aceiași ochi ce licăre întruna

Si dragostea nespusă mi-o arată.

Căprar Florin